กลัวเสียงแม้แต่เสียงตัวเองยังกลัว พออาบนํ้าบางทีก็กลัวนํ้าแขนขาอ่อนแรง ได้ยันเสียงนิดเดียวบางทีก็กลัวเหมือนตกใจกลัวตลอดเลย
สวัสดีค่ะ จากคำถามเดิมหากไม่ได้เป็นโรคพิษสุนัขบ้า อาการกลัวแปลกๆ กลัวในสิ่งที่ไม่ควรกลัวหรือคนปกติเขาไม่กลัวกันดังกล่าวมานั้น อาจจะเป็นโรคทางจิตเวชบางอย่างเช่นโรคความวิตกกังวลทั่วไป ซึ่งเป็นภาวะทางจิตใจที่ผู้ป่วยจะมีความเครียดหรือกังวลมากไปในหลาย ๆ เรื่อง บางครั้งอาจไม่สามารถระบุสาเหตุของความกังวลได้ ส่งผลให้นอนไม่หลับ ไม่มีสมาธิ และอาจกระทบต่อการใช้ชีวิตประจำวันได้ โดยสิ่งที่ผู้ป่วยกลัวก็จะไม่เฉพาะเจาะจง อาจมีความกังวลในหลาย ๆ เรื่องเป็นระยะเวลาตั้งแต่ 6 เดือนขึ้นไป หรืออาจเป็นความกลัวที่จำเพาะเจาะจงต่อปัจจัยกระตุ้นบางอย่างเช่นเสียงดังๆเป็นต้น หรือเป็นโรคจิตเภทที่ได้ยินเสียงหรือภาพหลอนที่ไม่มีจริงแนะนำการพบแพทย์เพื่อประเมินอาการเบื้องต้น หากแพทย์คิดว่าเป็นปัญหาทางจิตใจที่ควรได้รับการรักษาด้วยยาหรือจิตบำบัดระยะยาว จะส่งพบแพทย์เฉพาะทางต่อไปในระหว่างนี้ตั้งสติและระลึกว่าสิ่งที่เข้ามากระตุ้นไม่ใช่สิ่งที่น่ากลัว เป็นเสียงปกติ งดการดื่มแอลกอฮอล์และเครื่องดื่มที่มีคาเฟอีน และไม่ใช้สารเสพติด